**ส่วนที่ ๒**

**แผนยุทธศาสตร์ วิสัยทัศน์ พันธกิจ จุดมุ่งหมาย และแนวทางการพัฒนา**

ในการติดตามและประเมินผลแผนพัฒนานั้น จะต้องติดตามและประเมินผลการดำเนินงานตามแผนว่า มีความสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์ประเทศ ค่านิยมหลักของคนไทย นโยบายของรัฐบาล ยุทธศาสตร์และนโยบายของคณะรักษาความสงบแห่งชาติ (คสช.) ยุทธศาสตร์การพัฒนากลุ่มจังหวัด ยุทธศาสตร์การพัฒนาจังหวัด ยุทธศาสตร์การพัฒนาองค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนชุมชน แผนเศรษฐกิจพอเพียงท้องถิ่น (ด้านการเกษตรและแหล่งน้ำ) วิสัยทัศน์ พันธกิจ จุดมุ่งหมายเพื่อการพัฒนา แนวทางการการพัฒนา นโยบายผู้บริหาร รวมทั้งปัญหา ความต้องการของประชาคมและชุมชน โดยแผนยุทธศาสตร์ดังกล่าวมีรายละเอียดดังนี้

**แผนยุทธศาสตร์**

**๑. แผนพัฒนาเศรษฐกิจและสังคมแห่งชาติ ฉบับที่ ๑๒**

เนื่องด้วยในการจัดทำแผนพัฒนาจะต้องสอดคล้องกับแผนพัฒนาเศรษฐกิจและสังคมแห่งชาติ แต่ทั้งนี้ แผนพัฒนาเศรษฐกิจและสังคมแห่งชาติ ฉบับที่ ๑๑ (พ.ศ. ๒๕๕๕ - ๒๕๕๙) ได้สิ้นสุดลงและการจัดทำแผนพัฒนาเศรษฐกิจและสังคมแห่งชาติ ฉบับที่ ๑๒ อยู่ระหว่างการดำเนินการและยังไม่ประกาศใช้ แต่ได้กำหนดทิศทางของแผนพัฒนาเศรษฐกิจและสังคมแห่งชาติ ฉบับที่ ๑๒ เอาไว้แล้ว ซึ่งทิศทางของแผนพัฒนาเศรษฐกิจและสังคมแห่งชาติ ฉบับที่ ๑๒ มีรายละเอียดดังนี้

**⮚ กรอบแนวคิดและหลักการ**

ในช่วงของแผนพัฒนาเศรษฐกิจและสังคมแห่งชาติฉบับที่ ๑๒ (พ.ศ. ๒๕๖๐ – ๒๕๖๔) ประเทศไทยจะยังคงประสบสภาวะแวดล้อมและบริบทของการเปลี่ยนแปลงต่างๆ ที่อาจก่อให้เกิดความเสี่ยงทั้งจากภายในและภายนอกประเทศ อาทิ กระแสการเปิดเศรษฐกิจเสรี ความท้าทายของเทคโนโลยีใหม่ๆ การเข้าสู่สังคมผู้สูงอายุ การเกิดภัยธรรมชาติที่รุนแรง ประกอบกับสภาวการณ์ด้านต่างๆ ทั้งเศรษฐกิจ สังคมทรัพยากรธรรมชาติและสิ่งแวดล้อมของประเทศในปัจจุบันที่ยังคงประสบปัญหาในหลายด้าน เช่น ปัญหาผลิตภาพการผลิตความสามารถในการแข่งขัน คุณภาพการศึกษา ความเหลื่อมล้ำทางสังคม เป็นต้น ทำให้การพัฒนาในช่วงแผนพัฒนาฯ ฉบับที่ ๑๒ จึงจำเป็นต้องยึดกรอบแนวคิดและหลักการในการวางแผนที่สำคัญ ดังนี้

(๑) การน้อมนำและประยุกต์ใช้หลักปรัชญาของเศรษฐกิจพอเพียง

(๒) คนเป็นศูนย์กลางของการพัฒนาอย่างมีส่วนร่วม

(๓) การสนับสนุนและส่งเสริมแนวคิดการปฏิรูปประเทศ และ

(๔) การพัฒนาสู่ความมั่นคง มั่งคั่ง ยั่งยืน สังคมอยู่ร่วมกันอย่างมีความสุข

โดยมีแนวทางการพัฒนา ดังนี้

**๑) การยกระดับศักยภาพการแข่งขันและการหลุดพ้นกับดักรายได้ปานกลางสู่รายได้สูง**

**๒) การพัฒนาศักยภาพคนตามช่วงวัยและการปฏิรูประบบเพื่อสร้างสังคมสูงวัยอย่างมีคุณภาพ**

**๓) การลดความเหลื่อมล้ำทางสังคม**

**๔) การรองรับการเชื่อมโยงภูมิภาคและความเป็นเมือง**

**๕) การสร้างความเจริญเติบโตทางเศรษฐกิจและสังคมอย่างเป็นมิตรกับสิ่งแวดล้อม**

**๖) การบริหารราชการแผ่นดินที่มีประสิทธิภาพ**

**๒. แผนการบริหารราชการแผ่นดิน**

รัฐบาลมีนโยบายที่จะพัฒนาการเมืองของประเทศไปสู่การปกครองระบอบประชาธิปไตยแบบมีส่วนร่วมของประชาชน เพื่อเปิดโอกาสให้ประชาชนสามารถปกครองตนเอง และพิทักษ์สิทธิของตนได้เพิ่มมากขึ้น รวมทั้งจะมุ่งเพิ่มประสิทธิภาพ สร้างความโปร่งใส และขจัดการทุจริตในการบริหารราชการแผ่นดินและการให้บริการประชาชน ทั้งนี้ เพื่อสร้างความเป็นธรรมในสังคมและเอื้อต่อการพัฒนาประเทศทั้งในปัจจุบันและอนาคต ซึ่งนโยบายการบริหารราชการแผ่นดินที่เกี่ยวข้องกับการบริหารราชการส่วนท้องถิ่น ดังนี้

 **นโยบายที่ ๑ นโยบายเร่งด่วนที่จะเริ่มดำเนินการในปีแรก**

 **นโยบายที่ ๒ นโยบายความมั่นคงแห่งรัฐ**

 **นโยบายที่ ๓ เศรษฐกิจ**

 **นโยบายที่ ๔ นโยบายสังคมและคุณภาพชีวิต**

 **นโยบายที่ ๕ ที่ดิน ทรัพยากรธรรมชาติและสิ่งแวดล้อม**

**นโยบายที่ ๖ วิทยาศาสตร์ เทคโนโลยี การวิจัย และนวัตกรรม**

 **นโยบายที่ ๗ การต่างประเทศและเศรษฐกิจระหว่างประเทศ**

**นโยบายที่ ๘ การบริหารกิจการบ้านเมืองที่ดี**

**๓. ยุทธศาสตร์ประเทศ (Country Strategy)**

ยุทธศาสตร์ประเทศ (Country Strategy) จัดทำขึ้นจากการประชุมเชิงปฏิบัติการหัวหน้าระดับปลัดกระทรวงหรือเทียบเท่า วาระพิเศษ เมื่อวันที่ ๑๓ ตุลาคม ๒๕๕๕ ณ โรงแรมเชอราตัน พัทยา จังหวัดเพื่อร่วมกันวางยุทธศาสตร์ วิสัยทัศน์ เป้าหมายและแนวทางในการทำงานร่วมกันในปีงบ ๒๕๕๖ และเป็นกรอบ ในการจัดทำงบประมาณปี ๒๕๕๗ ตลอดจนแลกเปลี่ยนความเห็นเกี่ยวกับภาพรวมของการทำงานที่ผ่านมา ซึ่งเดิมประกอบด้วย ๔ ยุทธศาสตร์ ๒๘ ประเด็นหลัก ๕๖ แนวทางการดำเนินการ รวมทั้งได้มีการบูรณาการ ร่วมกับยุทธศาสตร์การเข้าสู่ประชาคมอาเซียน (ASEAN Strategy) จากการประชุมเชิงปฏิบัติการการเข้าสู่ประชา อาเซียน ปี ๒๕๕๘ ครั้งที่ ๒ เมื่อวันที่ ๒๔ ตุลาคม ๒๕๕๕ ณ ห้องประชุม ๕๐๑ ตึกบัญชาการ ทำเนียบ เพื่อเตรียมความพร้อมของหน่วยงานที่เกี่ยวข้องในการเข้าสู่ประชาคมอาเซียน ซึ่งเดิมประกอบด้วย ๘ ยุทธศาสตร์ โดยหลังจากการบูรณาการเป็นยุทธศาสตร์ประเทศ (Country Strategy) ประกอบด้วย ๔ ยุทธศาสตร์ ๓๐ ประเด็นหลัก ๗๙ แนวทางการดำเนินการ เพื่อเป็นกรอบการจัดสรรงบประมาณรายจ่ายประจำปีงบประมาณ พ.ศ. ๒๕**63** โดยมี รายละเอียดดังนี้

**วิสัยทัศน์**

**“ประเทศไทยมีขีดความสามารถในการแข่งขัน คนไทยอยู่ดีกินดี มีสุขและเป็นธรรม”**

**หลักการของยุทธศาสตร์**

**“ต่อยอดรายได้จากฐานเดิม สร้างรายได้จากโอกาสใหม่ สมดุล และการพัฒนาอย่างยั่งยืน”**

**วัตถุประสงค์**

๑) รักษาฐานรายได้เดิม และสร้างรายได้ใหม่

๒) เพิ่มประสิทธิภาพของระบบการผลิต (ต้องผลิตสินค้าได้เร็วกว่าปัจจุบัน)

๓) ลดต้นทุนให้กับธุรกิจ (ด้วยการลดต้นทุนค่าขนส่งและโลจิสติกส์)

**เป้าหมายเชิงยุทธศาสตร์**

๑) การเพิ่มรายได้จากฐานเดิม

๒) การสร้างรายได้จากโอกาสใหม่

๓) การลดรายจ่าย

๔) การเพิ่มประสิทธิภาพในการแข่งขัน

**ยุทธศาสตร์** ประกอบด้วย ๔ ยุทธศาสตร์ ดังนี้

**ยุทธศาสตร์ที่ ๑ :** การเพิ่มขีดความสามารถในการแข่งขันของประเทศ เพื่อหลุดพ้นจากประเทศรายได้ปานกลาง (Growth & Competitiveness) ประกอบด้วย ๙ ประเด็นหลัก ๓๓ แนวทางการดำเนินการ

**ยุทธศาสตร์ที่ ๒ :**  การลดความเหลื่อมล้ำ (Inclusive Growth) ประกอบด้วย ๘ ประเด็นหลัก ๒๐ แนวทางการดำเนินการ

**ยุทธศาสตร์ที่ ๓ :** การเติบโตที่เป็นมิตรต่อสิ่งแวดล้อม (Green Growth) ประกอบด้วย ๕ ประเด็นหลัก ๑๑ แนวทางการดำเนินการ

**ยุทธศาสตร์ที่ ๔ :** การสร้างความสมดุลและปรับระบบบริหารจัดการ (Internal process) ประกอบด้วย ๘ ประเด็นหลัก ๑๕ แนวทางการดำเนินการ

**๔. ค่านิยมหลักของคนไทย**

**ค่านิยมหลักของคนไทย เพื่อสร้างสรรค์ประเทศไทยให้เข้มแข็ง มีทั้งหมด ๑๒ ประการ ดังนี้**

๑) มีความรักชาติ ศาสนา พระมหากษัตริย์ ซึ่งเป็นสถาบันหลักของชาติในปัจจุบัน

๒) ซื่อสัตย์ เสียสละ อดทน มีอุดมการณ์ในสิ่งที่ดีงามเพื่อส่วนรวม

๓) กตัญญู ต่อพ่อแม่ ผู้ปกครอง ครูบาอาจารย์

๔) ใฝ่หาความรู้ หมั่นศึกษา เล่าเรียน ทางตรงและทางอ้อม

๕) รักษาวัฒนธรรมประเพณีไทยอันงดงาม

๖) มีศีลธรรม รักษาความสัตย์ หวังดีต่อผู้อื่น เผื่อแผ่และแบ่งปัน

๗) เข้าใจ เรียนรู้ การเป็นประชาธิปไตยอันมีพระมหากษัตริย์ทรงเป็นประมุขที่ถูกต้อง

๘) มีระเบียบวินัย เคารพกฎหมาย ผู้น้อยรู้จักการเคารพผู้ใหญ่

๙) มีสติ รู้ตัว รู้คิด รู้ทำ รู้ปฏิบัติ ตามพระราชดำรัสของพระบาทสมเด็จพระเจ้าอยู่หัว

๑๐) รู้จักดำรงตนอยู่โดยใช้หลักปรัชญาเศรษฐกิจพอเพียงตามพระราชดำรัสของพระบาทสมเด็จพระเจ้าอยู่หัวรู้จักอดออมไว้ใช้เมื่อยามจำเป็น มีไว้พอกินพอใช้ ถ้าเหลือก็แจกจ่าย จำหน่าย และขยายกิจการ เมื่อมีความพร้อมโดยภูมิคุ้มกันที่ดี

๑๑) มีความเข้มแข็งทั้งร่างกายและจิตใจ ไม่ยอมแพ้ต่ออำนาจฝ่ายต่ำหรือกิเลส มีความละอาย เกรงกลัวต่อบาปตามหลักของศาสนา

๑๒) คำนึงถึงผลประโยชน์ของส่วนรวม และต่อชาติ มากกว่าผลประโยชน์ของตนเอง

**๕. นโยบายของรัฐบาล**

**๕.๑ นโยบายหรือยุทธศาสตร์ประชารัฐ**

 พลเอกประยุทธ์จันทร์โอชา นายกรัฐมนตรี ได้กำหนดนโยบายหรือยุทธศาสตร์ประชารัฐขึ้นเพื่อเป็นแนวนโยบายในการสร้างความสามัคคีรวมพลังของผู้คนในสังคมไทยโดยไม่แยกฝักแยกฝ่ายและไม่กันใครออกไปจากสังคมอีกทั้งยังเป็นสานึกและหน้าที่ที่คนไทยทุกคนจะต้องร่วมมือกันในการปกป้องแผ่นดินแม่จากภยันตรายทั้งปวงและร่วมกันพัฒนาชุมชนท้องถิ่นและประเทศชาติให้เจริญก้าวหน้ามั่นคงและยั่งยืน ประสานพลังการสร้างชาติที่ต้องเติบโตแบบเศรษฐกิจฐานรากเพื่อให้เกิดความยั่งยืน นโยบายหรือยุทธศาสตร์ ประชารัฐ จึงมีแนวคิดในเรื่องของความร่วมมือร่วมใจของรัฐและประชาสังคมเพื่อร่วมแก้ปัญหาเศรษฐกิจและขับเคลื่อนการพัฒนาชาติทุกมิติที่เกิดขึ้นเพราะว่า ประชารัฐ เปิดโอกาสให้ประชาชนเข้ามามีส่วนในการพัฒนาประเทศที่มีรูปแบบเครือข่าย โยงใยสัมพันธ์กันเสริมสร้างการมีส่วนร่วมของทุกภาคส่วนเป็นแนวทางการบริหารราชการแผ่นดินยุคปัจจุบันที่เกิดจากการหล่อหลอมรวมพลังของคนไทยทุกคน ทุกหมู่เหล่า เห็นได้จาก เพลงชาติไทยซึ่งมีใจความว่า “ประเทศไทยรวมเลือดเนื้อชาติเชื้อไทยเป็นประชารัฐไผทของไทยทุกส่วนอยู่ดำรงคงไว้ได้ทั้งมวลด้วยไทยล้วนหมายรักสามัคคี...”

**๕.๒ นโยบายของรัฐบาล พล.อ.ประยุทธ์ จันทร์โอชา**

 **ประกอบด้วยนโยบาย ๑๑ ด้าน ดังนี้**

๑) การปกป้องและเชิดชูสถาบันพระมหากษัตริย์

๒) การรักษาความมั่นคงของรัฐบาลและการต่างประเทศ

๓) การลดความเหลื่อมล้ำของสังคม และการสร้างโอกาสเข้าถึงบริการของรัฐ

๔) การศึกษาและเรียนรู้ การทะนุบำรุงศาสนา ศิลปวัฒนธรรม

๕) การยกระดับคุณภาพบริการด้านสาธารณสุขและสุขภาพของประชาชน

๖) การเพิ่มศักยภาพทางเศรษฐกิจของประเทศ

๗) การส่งเสริมบทบาทและการใช้โอกาสในประชาคมอาเซียน

๘) การพัฒนาและส่งเสริมการใช้ประโยชน์จากวิทยาศาสตร์ เทคโนโลยี การวิจัยและพัฒนาและนวัตกรรม

๙) การรักษาความมั่นคงของฐานทรัพยากรและการสร้างสมดุลระหว่างการอนุรักษ์กับการใช้ประโยชน์อย่างยั่งยืน

๑๐) การส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ

๑๑) การปรับปรุงกฎหมายและกระบวนการยุติธรรม

**๕.๓ ยุทธศาสตร์และนโยบายของคณะรักษาความสงบแห่งชาติ (คสช.)**

**๑) การแก้ไข ปัญหายาเสพติด** โดยยึดหลักนิติธรรมในการปราบปรามลงโทษผู้ผลิต ผู้ค้าผู้มีอิทธิพล และผู้ประพฤติมิชอบโดยบังคับใช้กฎหมายอย่างเคร่งครัด ให้องค์กรปกครองส่วนท้องถิ่นนำแนวนโยบายของรัฐบาล/คสช. ไปปรับใช้ตามอำนาจหน้าที่ ดังนี้

๑.๑) สนับสนุน ส่งเสริม หน่วยงานที่เกี่ยวข้องกับการปราบปรามยาเสพติดทุกหน่วยดำเนิน การปราบปรามและจับกุมผู้ผลิตผู้ค้า ผู้นำเข้า และส่งออกรวมทั้งผู้สมคบและสนับสนุนช่วยเหลือให้ได้ผลอย่างจริงจัง

๑.๒)สนับสนุน ส่งเสริม หน่วยงานที่ดูแล ควบคุมตรวจสอบสถานบริการตามกฎหมายว่าด้วยสถานบริการที่พักอาศัยเชิงพาณิชย์สถานที่ ที่จัดให้มีการเล่นบิลเลียด สนุกเกอร์ รวมทั้งโรงงานตามกฎหมายว่าด้วยโรงงานและสถานประกอบการมิให้เจ้าของหรือผู้ประกอบการปล่อยปละละเลยให้มีการซุกซ่อนหรือค้ายาเสพติดหากพบให้ดำเนินการลงโทษตามกฎหมาย

๑.๓)สนับสนุน ส่งเสริม หน่วยงานที่ รับผิดชอบนำผู้เสพยาเสพติดเข้ารับการบำบัดรักษาโดยทันที และติดตามดูแลให้ความช่วยเหลือให้สามารถกลับมามีชีวิตอย่างปกติสุข

๑.๔) ดำเนินการลงโทษเจ้าหน้าที่รัฐที่มีส่วนเกี่ยวข้องกับยาเสพติด (ข้าราชการองค์การบริหารส่วนจังหวัด พนักงานเทศบาล พนักงานส่วนตำบล พนักงานเมืองพัทยา ลูกจ้างประจำและพนักงานจ้าง) ทั้งนี้ ให้องค์กรปกครองส่วนท้องถิ่น ยึดหลัก ผู้เสพคือผู้ป่วยที่ต้องได้รับการบำบัดรักษาให้กลับมาเป็นคนดีของสังคม พร้อมทั้งมีกลไกติดตามช่วยเหลือ อย่างเป็นระบบ ดำเนินการ อย่างจริงจังในการป้องกันปัญหาด้วยการแสวงหาความร่วมมือเชิงรุกกับองค์กรภาครัฐต่างๆ ในการควบคุมและสกัดกั้นยาเสพติด สารเคมี และสารตั้งต้นในการผลิตยาเสพติด ที่ลักลอบเข้าสู่ประเทศภายใต้การบริหารจัดการอย่างบูรณาการและมีประสิทธิภาพรวมทั้งดำเนินการป้องกันกลุ่มเสี่ยงและประชาชนทั่วไปไม่ให้เข้าไปเกี่ยวข้องกับยาเสพติดด้วยการรวมพลังทุกภาคส่วนเป็นพลังแผ่นดินในการต่อสู้กับยาเสพติด

**๒) มาตรการป้องกันและแก้ไขปัญหาการทุจริตประพฤติมิชอบ**

โดยเสริมสร้าง จิตสานึกและค่านิยมให้กับเจ้าหน้าที่ของรัฐยึดหลักธรรมาภิบาลในการปฏิบัติหน้าที่การปลูกจิตสานึกค่านิยมคุณธรรมจริยธรรมและสร้างวินัยแก่ทุกภาคส่วน ร่วมรวมพลังแผ่นดินป้องกันและปราบปรามการทุจริต จึงให้ถือปฏิบัติตามคาสั่งคณะรักษาความสงบแห่งชาติ ที่ ๖๙/๒๕๕๗ เรื่อง มาตรการป้องกันและแก้ไขการทุจริตประพฤติมิชอบ ลงวันที่ ๑๘ มิถุนายน ๒๕๕๗ และกำหนดแนวทางการดำเนินงานขององค์กรปกครองส่วนท้องถิ่นดังนี้

๒.๑)ทำการสำรวจ ศึกษารูปแบบการกระ ทำผิดในอำนาจหน้าที่ของแต่ละหน่วยงานที่เกิดหรือน่าจะเกิดสม่ำเสมอกระบวนการขั้นตอนใดที่น่าจะเกิดการทุจริต ตำแหน่งหรือตัวเจ้าหน้าที่ที่รับผิดชอบและวิธีการกระทำผิด

๒.๒)กำหนดแนวทางวิธีการแก้ไขลดโอกาสและป้องกันการทุจริตในทุกขั้นตอนที่มีความเสี่ยง

๒.๓)กำหนดวิธีดำเนินการที่สามารถปฏิบัติให้เกิดผลเป็นรูปธรรมอย่างจริงจังกับการกระทาผิดที่ปรากฏเห็นเป็นที่ประจักษ์อยู่โดยทั่วไปที่ทาให้ประชาชนมีความรู้สึกว่าเจ้าหน้าที่ไม่ดำเนินการใดๆเพราะรับผลประโยชน์

๒.๔)สำรวจและจัดทำข้อมูลการกระทำผิดที่เห็นเป็นที่ประจักษ์ในพื้นที่ของแต่ละหน่วยงานพร้อมทั้งระบุตัวเจ้าหน้าที่ผู้รับผิดชอบ

๒.๕)จัดทำข้อมูลบุคคลนิติบุคคลที่ได้รับงานจัดซื้อจัดจ้างย้อนหลัง ๕ ปี

๒.๖)จัดทำข้อมูลเรื่องที่หน่วยงานร้องทุกข์ต่อพนักงานสอบสวน ดำเนินคดีกับผู้กระ ทำผิดตามอำนาจหน้าที่ของหน่วยงานนั้นและยังอยู่ระหว่างการสอบสวนให้นาแนวทางดังกล่าวมาจัดทำยุทธศาสตร์หรือแนวทางการพัฒนาหรือโครงการพัฒนาบุคลากรขององค์กรปกครองส่วนท้องถิ่นเพื่อเป็นมาตรการป้องกันและแก้ไขปัญหาการทุจริตประพฤติมิชอบ

**แผนพัฒนาภาค/แผนพัฒนากลุ่มจังหวัด/แผนพัฒนาจังหวัด**

**ยุทธศาสตร์การพัฒนาจังหวัดอุบลราชธานี**

 **วิสัยทัศน์จังหวัดอุบลราชธานี**

 **ชุมชนเข้มแข็ง เมืองน่าอยู่เป็นประตูการค้า และการท่องเที่ยวการเกษตรมีศักยภาพ**

 **พันธกิจ/เป้าประสงค์**

 1)ยกระดับคุณภาพชีวิต พัฒนาสังคมและสิ่งแวดล้อมให้เป็นเมืองน่าอยู่

 2)ส่งเสริมการค้า การลงทุนและการท่องเที่ยวให้เพิ่มขึ้น

 3)พัฒนาศักยภาพการผลิตด้านการเกษตรและแปรรูปสินค้าเกษตรให้มีมูลค่าเพิ่มขึ้น**ค่านิยม**

 เพื่อกระตุ้นและโน้มน้าวใจให้บุคลากรในจังหวัดเกิดความกระตือรือร้นที่จะมีค่านิยมในการปฏิบัติงานและมีพฤติกรรมการทางานในทิศทางเดียวกันและเพื่อเป็นการช่วยส่งเสริมให้กลยุทธ์และแผนปฏิบัติการประสบความสำเร็จ สะดวกและรวดเร็วขึ้น จึงกำหนดค่านิยมร่วม ดังนี้

**ประเด็นยุทธศาสตร์**

 **1) ประเด็นยุทธศาสตร์ที่ 1 การพัฒนาคุณภาพชีวิตที่ดีและเสริมสร้างความเข้มแข็งของชุมชน**

 **เป้าประสงค์** ประชาชนมีคุณภาพชีวิตที่ดี

 **ตัวชี้วัด**

 (1) ร้อยละความสำเร็จของการแก้ไขปัญหาเพื่อลดจำนวนครัวเรือนยากจนที่มีรายได้เฉลี่ยต่ำกว่าเกณฑ์มาตรฐาน (ตามเกณฑ์ จปฐ. รายได้ต่ำกว่า 30,000 บาท /คน/ปี)เป้าหมายร้อยละ 50 ในปี 2560

 (2) นักเรียนที่จบการศึกษาภาคบังคับสามารถเรียนต่อระดับมัธยมศึกษาตอนปลายหรือสายอาชีพเพิ่มขึ้น เป้าหมายเพิ่มขึ้นร้อยละ 15 ในปี 2560

 (3) นักเรียนมีผลการประเมินการจัดสอบทางการศึกษาขั้นพื้นฐานระดับชาติ (O-NET) เป้าหมายเพิ่มขึ้น ร้อยละ 10 ในปี 2560

 (4)ร้อยละของครัวเรือนที่ได้เข้าร่วมและสนับสนุนกิจกรรมด้านศาสนาและวัฒนธรรม เป้าหมายร้อยละ 70 ในปี 2560

 (5) ร้อยละของจำนวนประชาชน ที่ได้รับการเสริมสร้างศักยภาพด้านการป้องกันและบรรเทาสาธารณภัย กรณีเข้ารับฝึกอบรม จัดตั้งและทบทวน อาสาสมัคร ป้องกันภัยฝ่ายพลเรือนขององค์กรปกครองส่วนท้องถิ่น เป้าหมายร้อยละ 100 ในปี 2560

 (6) ร้อยละของประชาชนที่ได้รับความช่วยเหลือจาก การประสบภัยพิบัติกรณีฉุกเฉิน เป้าหมายร้อยละ 100 ในปี 2560

 (7) จำนวนผู้ป่วยเบาหวานจำนวน 149,043 คน ควบคุมน้ำควบคุมระดับน้ำตาลในเลือดได้ 55,006 คน คิดเป็น เป้าหมายร้อยละ 40 ในปี 2560

 (8) จำนวนผู้ป่วยความดันโลหิตสูงจำนวน 98,723 คน ควบคุมระดับความดันโลหิตได้ 62,945 คน เป้าหมายร้อยละ 50 ในปี 2560

 (9) จำนวนของประชาชนอายุ 15 ปีขึ้นไปจำนวน 1,270,240 คน ได้รับการตรวจคัดกรองเบาหวาน 10,554,299 คน เป้าหมายร้อยละ 90 ในปี 2560

 (10) จำนวนของประชาชนอายุ 15 ปีขึ้นไปจำนวน 1,270,240 คน ได้รับการตรวจคัดกรองความดันโลหิต 10,554,299 คน เป้าหมายร้อยละ 90 ในปี 2560

 **กลยุทธ์/แนวทางการพัฒนา**

 (1) พัฒนาสังคมยกระดับคุณภาพชีวิตและแก้ไขปัญหาความยากจน

 (2) ส่งเสริมการศึกษาและแหล่งเรียนรู้

 (3) ส่งเสริมศาสนาและวัฒนธรรม

 (4) รักษาความสงบเรียบร้อยและความปลอดภัยในชีวิตและทรัพย์สิน

 **2) ประเด็นยุทธศาสตร์ที่ 2 การส่งเสริมการค้า การลงทุนและการท่องเที่ยว**

 **เป้าประสงค์** มูลค่าการค้า การลงทุนและการท่องเที่ยวในจังหวัดเพิ่มขึ้น

 **ตัวชี้วัด**

 (1) ร้อยละที่เพิ่มขึ้นของมูลค่าการจำหน่ายผลิตภัณฑ์OTOP เป้าหมายร้อยละ6 ในปี 2560

 (2) มูลค่าการค้าชายแดนเพิ่มขึ้นร้อยละ 5 ต่อปี

 (3) ร้อยละที่เพิ่มขึ้นของรายได้จากการท่องเที่ยว เป้าหมายร้อยละ 5 ในปี 2560

 **กลยุทธ์/แนวทางการพัฒนา**

 (1) พัฒนาโครงสร้างพื้นฐานและระบบการให้บริการโลจิสติกส์(Logistics)เพื่อสนับสนุนการค้า การลงทุนและการท่องเที่ยว

 (2) พัฒนาศักยภาพบุคลากรด้านการค้า การลงทุน การท่องเที่ยว เพื่อสร้างโอกาสและ เพิ่มขีดความสามารถในการแข่งขัน

 (3) พัฒนาเพื่อยกระดับการผลิตสินค้าและบริการให้ได้มาตรฐาน

 (4) ส่งเสริมการเปิดตลาด และพัฒนาความร่วมมือทางการค้า การลงทุน และการท่องเที่ยวทั้งในและต่างประเทศ

 **3) ประเด็นยุทธศาสตร์ที่** **3 การพัฒนาการเกษตรและการแปรรูปสินค้าเกษตร**

 **เป้าประสงค์ที่ 1 ข้าวหอมมะลิและพืชเศรษฐกิจที่สำคัญได้รับการเพิ่มศักยภาพการผลิต**

 **ตัวชี้วัด**

 (1) จำนวนผลผลิตข้าวหอมมะลิเฉลี่ยต่อไร่ (ก.ก./ไร่) เป้าหมาย จำนวน 420 กิโลกรัมต่อไร่ ในปี 2560

 (2) ร้อยละของจำนวนแปลง/ฟาร์มที่ได้รับการรับรองมาตรฐาน GAP ข้าวหอมมะลิ ต่อจำนวนแปลง/ฟาร์มที่ได้รับการตรวจจากกระทรวงเกษตรฯเป้าหมายร้อยละ 90 ในปี 2560

 (3) จำนวนผลผลิตมันสำปะหลังเฉลี่ยต่อไร่ (ก.ก./ไร่) เป้าหมาย จำนวน 3,800 กิโลกรัมต่อไร่ ในปี 2560

 (4) จำนวนผลผลิตยางพาราเฉลี่ยต่อไร่(ก.ก./ไร่) เป้าหมาย จำนวน 280 กิโลกรัมต่อไร่ในปี 2560

 **เป้าประสงค์ที่ 2 ปัจจัยพื้นฐานทางเกษตรได้รับการบริหารให้มีประสิทธิภาพและครอบคลุม**

 **ตัวชี้วัด**

(5) จำนวนพื้นที่ชลประทานเพิ่มขึ้น เป้าหมาย จำนวน 20,000 ไร่ ในปี 2560

**เป้าประสงค์ที่ 3 เกษตร/ชุมชนเกษตรมีความเข้มแข็งตามแนวปรัชญาเศรษฐกิจพอเพียง**

 **ตัวชี้วัด**

 (6) ร้อยละของครัวเรือนเกษตร/ชุมชนเกษตรกลุ่มเป้าหมายที่มีการพัฒนาการเกษตรตามแนวปรัชญาเศรษฐกิจพอเพียง เป้าหมายร้อยละ 85 ในปี 2560

**เป้าประสงค์ที่ 4 ผลผลิตทางเกษตรกรรมมีการจัดการเพื่อเพิ่มมูลค่า**

 **ตัวชี้วัด**

(7) มูลค่าของสินค้าเกษตรที่ได้รับการแปรสภาพ/แปรรูปเพื่อเพิ่มมูลค่าในระดับกลุ่มเกษตร/สหกรณ์/วิสาหกิจ/ชุมชน เป้าหมาย 560 ล้านบาท ในปี 2560

**กลยุทธ์/แนวทางการพัฒนา**

(1) ส่งเสริมและพัฒนาการผลิตข้าวคุณภาพและได้มาตรฐาน

 (2) ส่งเสริมและพัฒนาการผลิตพืชเศรษฐกิจที่สำคัญ

 (3) พัฒนาและบริหารจัดการทรัพยากรดินและน้ำ

 (4) ส่งเสริมและพัฒนาการเกษตรตามหลักปรัชญาเศรษฐกิจพอเพียง

 (5) พัฒนาและส่งเสริมการปศุสัตว์และการประมง

 (6) พัฒนาองค์ความรู้ด้านการเกษตรเพื่อรองรับการเปิดประชาคม

 **4) ประเด็นยุทธศาสตร์ที่ ๔ การบริหารจัดการทรัพยากรธรรมชาติและสิ่งแวดล้อม**

 **เป้าประสงค์ มีการบริหารจัดการทรัพยากรธรรมชาติและสิ่งแวดล้อมแบบมีส่วนร่วมและบูรณาการ**

 **ตัวชี้วัด**

 (1) ร้อยละของหมู่บ้าน/ชุมชน ที่มีส่วนร่วมในการบริหารจัดการทรัพยากรธรรมชาติและสิ่งแวดล้อม เป้าหมายร้อยละ 90 ในปี 2560

 (2) ร้อยละของ อปท./ภาคราชการ/องค์กรภาคประชาชน ที่มีส่วนร่วมในการบริหารจัดการทรัพยากรธรรมชาติและสิ่งแวดล้อม เป้าหมายร้อยละ 90 ในปี 2560

 (3) ร้อยละของปริมาณขยะมูลฝอยที่กำจัดได้ เป้าหมายร้อยละ 70 ในปี 2560

 (4) ร้อยละของปริมาณขยะมูลฝอยที่สามารถนากลับมาใช้ประโยชน์ได้ เป้าหมายร้อยละ 30 ในปี 2560

 **กลยุทธ์/แนวทางการพัฒนา**

 (1) บริหารจัดการทรัพยากรธรรมชาติและสิ่งแวดล้อม

 (2) ป้องกันและแก้ไขปัญหาภัยแล้งและน้าท่วม

 (3) บริหารจัดการด้านพลังงาน

 **5) ประเด็นยุทธศาสตร์ที่ 5 การเสริมสร้างและรักษาความมั่นคง**

 **เป้าประสงค์** พื้นที่จังหวัดอุบลราชธานี มีความมั่นคงและความสงบเรียบร้อย คน หมู่บ้านและชุมชน มีภูมิคุ้มกันและความพร้อมเผชิญปัญหาและภัยคุกคามด้านความมั่นคงทุกรูปแบบ บนพื้นฐานการ มีส่วนร่วมขององค์กรทุกภาคส่วน และประชาชนในพื้นที่

 **ตัวชี้วัด**

 (1) จำนวนหมู่บ้านและชุมชนชายแดน ที่ได้รับการพัฒนาเป็นหมู่บ้าน และชุมชนเข้มแข็ง เป้าหมาย 308 หมู่บ้าน ในปี 2560

 (2) ร้อยละของหมู่บ้านและชุมชน ที่ปฏิบัติงานด้านความมั่นคง เป้าหมายร้อยละ 100 ในปี 2560

 **กลยุทธ์/แนวทางการพัฒนา**

 (1) พัฒนาศักยภาพคนชุมชน และพื้นที่เพื่อความมั่นคง

 (2) ผนึกกำลังทุก ภาคส่วนเพื่อเสริม สร้างความมั่นคง

 (3) พัฒนาความร่วม มือเพื่อเสริมความมั่นคงกับประเทศเพื่อนบ้าน

 **6) ประเด็นยุทธศาสตร์ที่ 6 การพัฒนาระบบบริหารงานแบบมุ่งผลสัมฤทธิ์**

 **เป้าประสงค์ที่ 1** ประชาชนมีความพึงพอใจในคุณภาพการให้บริการของหน่วยงานภาครัฐ

 **ตัวชี้วัด**

 (1) ร้อยละของผู้รับบริการที่พึงพอใจในการบริการของหน่วยงานไม่ต่ำกว่า 85ต่อปี

 (2) ร้อยละของเรื่องร้องเรียน/ร้องทุกข์ที่ได้รับการตอบสนองและดำเนินการภายในขอบเขตอำนาจหน้าที่ของจังหวัด เป้าหมายร้อยละ 100 ในปี 2560

 **เป้าประสงค์ที่** **2 จังหวัดอุบลราชธานีมีระบบการบริหารงานภาครัฐที่มีประสิทธิภาพ**

 (1) ร้อยละของบุคลากรภาครัฐที่ได้รับการพัฒนาสมรรถนะ เป้าหมายร้อยละ 35 ในปี 2560

 (2) ร้อยละความพึงพอใจของประชาชนได้รับข้อมูลข่าวสารจากภาครัฐเพิ่มขึ้นร้อยละ 5 ต่อปี

 **กลยุทธ์/แนวทางการพัฒนา**

(1) พัฒนาประสิทธิภาพการบริหารจัดการ

 (2) พัฒนาระบบการติดตามประเมินผล

 **ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด**

 **ยุทธศาสตร์และแนวทางการพัฒนา (พ.ศ. 2559)**

 **วิสัยทัศน์**

 **“ประชาชนมีคุณภาพชีวิตที่ดี ชุมชนเข้มแข็ง เป็นประตูการค้าการท่องเที่ยว การเกษตรมีศักยภาพ มีการพัฒนาอย่างสมดุล ยั่งยืน ตามแนวทางปรัชญาเศรษฐกิจพอเพียง”**

 **พันธกิจ**

 1. พัฒนาระบบสาธารณูปโภคและสาธารณูปการที่ได้มาตรฐานบริการประชาชน

 2. ส่งเสริมและพัฒนาการประกอบอาชีพแก่ประชาชน

 3. ส่งเสริมการจัดการเรียนการสอนในระดับท้องถิ่น

 4. ส่งเสริมสถาบันครอบครัวให้มีความเข้มแข็ง

 5. ส่งเสริมและพัฒนาระบบการป้องกัน การดูแล และการรักษาสุขภาพ แก่ประชาชน

 6. ส่งเสริมให้ประชาชนรู้จักสิทธิ หน้าที่ ตามกฎหมาย ในระบอบประชาธิปไตย

 7. ส่งเสริมและบูรณาการระบบการป้องกันและบรรเทาสาธารณภัย

 8. ส่งเสริมระบบการตรวจสอบการทำงานภาครัฐโดยภาคประชาชน

 9. ส่งเสริมให้เกิดการบูรณาการการทำงานของทุกภาคส่วน

 10. ส่งเสริมให้ภาคประชาชนเข้มแข็งและมีส่วนร่วมในการพัฒนาท้องถิ่น

 11. บริหารจัดการการท่องเที่ยวของจังหวัด

 12. ส่งเสริมให้เกิดการลงทุนและการพาณิชยกรรม

 13. บริหารจัดการทรัพยากรธรรมชาติและสิ่งแวดล้อมโดยการมีส่วนร่วมของชุมชน

 14. จัดให้มีระบบบริหารจัดการพื้นที่สาธารณะ

 15. อนุรักษ์ฟื้นฟู และเผยแพร่ ศิลปวัฒนธรรม จารีตประเพณี และภูมิปัญญาท้องถิ่น

 16. บริหารจัดการทรัพยากรขององค์กรปกครองส่วนท้องถิ่น

 **จุดมุ่งหมายเพื่อการพัฒนา**

 1. ระบบโครงสร้างพื้นฐาน สาธารณูปโภคและสาธารณูปการ เพียงพอต่อความต้องการของประชาขน

 2. ประชาชนมีความรู้ด้านการประกอบอาชีพ ด้วยภูมิปัญญาท้องถิ่นผสมผสานภูมิปัญญาสมัยใหม่

 3. โรงเรียนในสังกัดองค์กรปกครองส่วนท้องถิ่นมีการจัดการเรียนการสอนที่ได้มาตรฐานและสอดคล้องกับบริบทวิถีชีวิตของท้องถิ่น

 4. ครอบครัวอบอุ่นชุมชนเข้มแข็ง

 5. ประชาชนมีความรู้เรื่องการดูแลสุขภาพเบื้องต้นและการป้องกันโรคอย่างเป็นระบบ

 6. ประชาชนมีความรู้ปรัชญาอุดมการณ์ สิทธิและหน้าที่ของตนเองในระบอบประชาธิปไตย

 7. ศูนย์ประสานงานและบูรณาการข้อมูล ทรัพยากรในการป้องกันและบรรเทาสาธารณภัย

 8. ความเข้มแข็งของภาคประชาสังคมและกระบวนการเรียนรู้ขององค์กรภาคประชาชน

 9. ระบบการทำงานที่สนับสนุนซึ่งกันและกันระหว่างองค์กรปกครองส่วนท้องถิ่น

 10. ชุมชนมีกระบวนการเรียนรู้ มีส่วนร่วม ในกระบวนการพัฒนาท้องถิ่นทุกระดับชั้น

 11. ศูนย์บูรณาการข้อมูลการท่องเที่ยวที่ทันสมัยและเป็นปัจจุบัน

 12. อุตสาหกรรมขนาดเล็ก กลุ่มอาชีพ ได้รับการส่งเสริมแบบครบวงจร (ความรู้ การผลิต การบริหารการตลาด) ในการกำหนดทิศทางการจัดการทุกขั้นตอน

 13. ประชาชนมีองค์ความรู้ในทรัพยากรธรรมชาติและสิ่งแวดล้อม เกิดความตระหนักในการเข้ามามีส่วนร่วมในการกำหนดทิศทางการจัดการทุกขั้นตอน

 14. ความเป็นระบบของข้อมูลพื้นที่เป็นสาธารณะ ผู้รับผิดชอบ และการใช้สอยร่วมกันของประชาชน

 15. มีการจัดระบบการเรียนรู้ เผยแพร่ สืบทอด และอนุรักษ์ศิลปวัฒนธรรม จารีตประเพณี และภูมิปัญญาท้องถิ่น

 16. บริหารจัดการทรัพยากรขององค์กรปกครองส่วนท้องถิ่น แบบมุ่งผลสัมฤทธิ์

**ยุทธศาสตร์การพัฒนา**

 **1.การพัฒนาโครงสร้างพื้นฐาน**

 แนวทางที่ 1 วางผังเมืองรองรับการขยายตัวของชุมชน

 แนวทางที่ 2 พัฒนาระบบการคมนาคมขนส่งที่ได้มาตรฐาน

 แนวทางที่ 3 พัฒนาระบบชลประทานให้ทั่วถึงและเพียงพอ

 แนวทางที่ 4 ขยายเขตบริการไฟฟ้า ประปา รองรับการขยายตัวของชุมชน

 แนวทางที่ 5 พัฒนาระบบระบายน้ำที่ได้มาตรฐานและทั่วถึง

 **2.การส่งเสริมคุณภาพชีวิต**

 แนวทางที่ 1 ส่งเสริมการผลิตพืชและสัตว์เศรษฐกิจของจังหวัด

 แนวทางที่ 2 ส่งเสริมการประกอบอาชีพเสริมแก่ประชาชน

 แนวทางที่ 3 ส่งเสริมการจัดการเรียนการสอนในระดับท้องถิ่น

 แนวทางที่ 4 ส่งเสริมสถาบันครอบครัวให้มีความเข้มแข็ง

 แนวทางที่ 5 ส่งเสริมการป้องกัน ดูแล และรักษาสุขภาพแก่ประชาชน

 **3.การจัดระเบียบชุมชนสังคมและการรักษาความสงบเรียบร้อย**

 แนวทางที่ 1 ส่งเสริมความรู้เรื่องประชาธิปไตย สิทธิ หน้าที่และกฎหมายแก่ประชาชน

 แนวทางที่ 2 ส่งเสริมและบูรณาการระบบการป้องกันและบรรเทาสาธารณภัยของจังหวัด

 แนวทางที่ 3 ส่งเสริมระบบการตรวจสอบการทำงานภาครัฐโดยภาคประชาชน

 แนวทางที่ 4 ส่งเสริมการบูรณาการ การทำงานของทุกภาคส่วน

 แนวทางที่ 5 ส่งเสริมการรวมกลุ่มภาคประชาชนให้เข้มแข็ง

 **4.การวางแผนการส่งเสริมการลงทุน พาณิชยกรรม และการท่องเที่ยว**

 แนวทางที่ 1 ส่งเสริมสนับสนุนการลงทุนให้เกิดแหล่งท่องเที่ยวใหม่

 แนวทางที่ 2 สร้างเอกลักษณ์ทางวัฒนธรรมเพื่อการท่องเที่ยว

 แนวทางที่ 3 อนุรักษ์และพัฒนาทรัพยากรการท่องเที่ยวของส่วนรวม

 แนวทางที่ 4 พัฒนาศักยภาพด้านการบริการแก่นักท่องเที่ยว

 แนวทางที่ 5 พัฒนาระบบบริหารจัดการในแหล่งท่องเที่ยวให้มีคุณภาพ

 แนวทางที่ 6 ส่งเสริมการลงทุนและการพาณิชยกรรม

 **5.การจัดการทรัพยากรธรรมชาติและสิ่งแวดล้อม**

 แนวทางที่ 1 บริหารจัดการทรัพยากรป่าไม้ ดิน และน้ำ โดยการมีส่วนร่วมของชุมชน

 แนวทางที่ 2 พัฒนาระบบการกำจัดขยะและน้ำเสียให้ถูกสุขลักษณะโดยการมีส่วนร่วมของชุมชน

 แนวทางที่ 3 ส่งเสริมให้ชุมชนปลอดมลภาวะ

 แนวทางที่ 4 จัดให้มีระบบบริหารจัดการพื้นที่สาธารณะ

 **6.บริหารจัดการศิลปวัฒนธรรม จารีตประเพณี และภูมิปัญญาท้องถิ่น**

 แนวทางที่ 1 อนุรักษ์ ฟื้นฟู ส่งเสริมและเผยแพร่ศิลปวัฒนธรรม จารีตประเพณีและภูมิปัญญาท้องถิ่น

 แนวทางที่ 2 จัดให้มีศูนย์การเรียนรู้และการอนุรักษ์ด้านศิลปวัฒนธรรม จารีตประเพณีและภูมิปัญญาท้องถิ่นในชุมชน

 แนวทางที่ 3 จัดให้มีศูนย์การเฝ้าระวังทางวัฒนธรรมโดยการมีส่วนร่วมของชุมชน

 **7.การบริหารจัดการทรัพยากรขององค์กรปกครองส่วนท้องถิ่น**

 แนวทางที่ 1 พัฒนาระบบการบริหารงานขององค์กรปกครองส่วนท้องถิ่น

 แนวทางที่ 2 พัฒนาบุคลากรขององค์กรปกครองส่วนท้องถิ่น

 แนวทางที่ 3 พัฒนาเครื่องมือ เครื่องใช้ เครื่องจักรกล ขององค์กรปกครองส่วนท้องถิ่น

 แนวทางที่ 4 พัฒนาระบบการบริหารงานเชิงบูรณาการขององค์กรปกครองส่วนท้องถิ่น

**(10) ยุทธศาสตร์การพัฒนาอำเภอน้ำยืน**

**วิสัยทัศน์**

 **“ชุมชนเข้มแข็ง เมืองน่าอยู่ เป็นประตูการค้า การท่องเที่ยว การเกษตรมีศักยภาพ”**

**พันธกิจ**

 1) ยกระดับคุณภาพชีวิต พัฒนาสังคมและสิ่งแวดล้อม

 2) ส่งเสริมการค้า การลงทุน การท่องเที่ยว

 3) พัฒนาศักยภาพการผลิตด้านการเกษตรและแปรรูปสินค้าเกษตร

**ประเด็นยุทธศาสตร์**
      1) การพัฒนาคุณภาพชีวิตที่ดีและการเสริมสร้างความเข้มแข็งของชุมชน
      2) การส่งเสริมการค้า การลงทุนและการท่องเที่ยว
      3) การพัฒนาการเกษตรและการแปรรูปสินค้าเกษตร
      4) การบริหารจัดการทรัพยากรธรรมชาติและสิ่งแวดล้อม
      5) การเสริมสร้างและรักษาความมั่นคง
      6) การบริหารแบบมุ่งผลสัมฤทธิ์

 **ยุทธศาสตร์การพัฒนา**

 **1. การพัฒนาคุณภาพชีวิตที่ดีและเสริมสร้างความเข้มแข็งของหมู่บ้าน/ชุมชน**

แนวทางที่ 1 การพัฒนาสังคม ยกระดับคุณภาพชีวิตและแก้ไข

 แนวทางที่ 2 การพัฒนาสังคม ยกระดับคุณภาพชีวิต และแก้ไขปัญหาความยากจน

 แนวทางที่ 3 การส่งเสริมการศึกษาและแหล่งเรียนรู้

 แนวทางที่ 4 การส่งเสริมศาสนา วัฒนธรรม และคุณธรรม จริยธรรม

 แนวทางที่ 5 การรักษาความสงบเรียบร้อยและความปลอดภัยในชีวิตและทรัพย์สิน

 แนวทางที่ 6 การส่งเสริมให้ทุกภาคส่วนเข้ามามีส่วนร่วมในการดำเนินงาน

 แนวทางที่ 7 การเสริมสร้างสุขภาพ เพื่อนำไปสู่สุขภาพที่ดีของประชาชน

 **2. ยุทธศาสตร์การส่งเสริมการค้า การลงทุน และการท่องเที่ยว**

 แนวทางที่ 1 การพัฒนามาตรฐานการผลิตสินค้า OTOP และเชื่อมโยงขยายช่องทางการตลาดผลิตสินค้า OTOP/SMEs

 แนวทางที่ 2 การพัฒนาศักยภาพผู้ประกอบการ OTOP เครือข่ายวิสาหกิจชุมชน และ SMEs

 แนวทางที่ 3 การส่งเสริมสนับสนุนการค้าและการลงทุน

 แนวทางที่ 4 การสร้างความเข้มแข็งให้ผู้ประกอบการท้องถิ่น

 แนวทางที่ 5 การส่งเสริมธุรกิจบริการ

 แนวทางที่ 6 การพัฒนาและศึกษาระบบการให้บริการโลจิสติกส์ เพื่อสนับสนุนธุรกิจการค้า

 แนวทางที่ 7 การพัฒนาศักยภาพการท่องเที่ยว

 แนวทางที่ 8 การส่งเสริมระบบการท่องเที่ยว

 แนวทางที่ 9 การประสานการประชาสัมพันธ์การค้า และการท่องเที่ยว

 **3. ยุทธศาสตร์การส่งเสริมการดำเนินวิถีชีวิตตามแนวปรัชญาเศรษฐกิจพอเพียง**

 แนวทางที่ 1 การพัฒนาความรู้ด้านการเกษตรลอดสารพิษ และเกษตรอินทรีย์

 แนวทางที่ 2 บริหารทรัพยากรธรรมชาติและสิ่งแวดล้อม อย่างมีประสิทธิภาพ รวมทั้ง การแก้ไข ปัญหาภัยแล้ง และน้ำท่วม

 แนวทางที่ 3 การส่งเสริม การดำเนินชีวิตตามแนวปรัชญาเศรษฐกิจพอเพียง

 **(11) การพัฒนาตามนโยบายริเริ่มของท้องถิ่น**

นโยบายคณะผู้บริหารท้องถิ่น โดยนายชาตรี๊ ศรีวิชาฐา ตำแหน่ง นายกองค์การบริหารส่วนตำบลเก่าขาม ได้แถลงต่อสภาองค์การบริหารส่วนตำบลเก่าขาม เมื่อวันที่ 28 เดือน พฤศจิกายน พ.ศ. 2556 จะปฏิบัติหน้าที่ตามเจตนารมณ์ภายใต้กฎหมาย ระเบียบ ประกาศ มติคณะรัฐมนตรีและนโยบายแห่งรัฐ โดยมุ่งเน้นพัฒนาตามหลักปรัชญาเศรษฐกิจพอเพียงอันเนื่องมาจากพระราชดำริ ยึดหลักธรรมาภิบาลและหลักการบริหารเพื่อการพัฒนา 4 ประการ คือ

 1) ความโปร่งใสตรวจสอบได้

 2) ความเป็นธรรม

 3) ความประหยัด

 4) ความมีประสิทธิภาพและประสิทธิผลในการทำงาน โดยมีหลักการทำงานตามหลักการบริหารกิจการบ้านเมืองที่ดี ได้แก่ หลักนิติธรรม หลักคุณธรรม หลักความโปร่งใส หลักการมีส่วนร่วมของประชาชน บ้าน วัด โรงเรียน หลักความรับผิดชอบ และหลักคุ้มค่า

 **1. นโยบายด้านโครงสร้างพื้นฐาน**

 1.1) ปรับปรุง ซ่อมแซม พัฒนารักษาและก่อสร้างสะพานคสล. ถนนคสล. ถนนลูกรัง ถนนเพื่อการเกษตร ถนนลาดยาง เพื่อให้ประชาชนสัญจรไปมาได้สะดวก พร้อมทางระบายน้ำและเพื่อรองรับเป็นชุมชนที่น่าอยู่

1.2) เพิ่มจุดในการติดตั้งไฟฟ้าสาธารณะทุกหมู่บ้าน เพื่อความปลอดภัยในชีวิตและทรัพย์สินและขยายเขตไฟฟ้าเพื่อการเกษตร

1.3) ซ่อมแซมศาลาประชาคมและก่อสร้างอาคารเอนกประสงค์ เพื่อให้ประชาชนใช้เป็นศูนย์กลางในการทำกิจกรรมร่วมกัน และใช้เป็นศูนย์กลางที่ทำการติดต่อประสานงานขององค์กรและหน่วยงานต่างๆ

1.4) ปรับปรุงระบบประปา ให้มีน้ำสะอาดเพียงพอต่อการอุปโภคและบริโภค 1.5) ดำเนินการก่อสร้าง พัฒนาบำรุงรักษาแหล่งน้ำ เช่น ห้วย หนอง คลอง บึง ท่อระบายน้ำ ให้เพียงพอสำหรับการเกษตร ตลอดจนการอุปโภคและบริโภค

**2. นโยบายด้านสังคม ศาสนา วัฒนธรรมประเพณี**

2.1) พัฒนาระบบการมีส่วนร่วมของประชาชน การสร้างเครือข่ายของชุมชน การทำงานเป็นกลุ่มเพื่อก่อเกิดความสามัคคี ความเข้มแข็ง และพัฒนาไปสู่การเป็นชุมชนน่าอยู่

2.2) โครงการบวร โดยการส่งเสริม สนับสนุนให้บ้าน วัดและโรงเรียน เป็นแหล่งศึกษาเรียนรู้และเสริมสร้างความสามัคคีในชุมชน พัฒนาการมีส่วนร่วมและแก้ไขปัญหาอย่างยั่งยืน

2.3) สนับสนุนการจัดงานประเพณีท้องถิ่น เช่น ประเพณีสงกรานต์ ประเพณีวันเข้าพรรษา ประเพณีวันออกพรรษา และงานประเพณีท้องถิ่นอื่นๆที่สำคัญ โดยเน้นการมีส่วนร่วมของประชาชนให้มากที่สุด

2.4) สนับสนุน ส่งเสริม สิทธิและสวัสดิการ ให้แก่เด็ก สตรี ผู้สูงอายุ ผู้พิการและผู้ด้อยโอกาส ให้ได้รับการดูแลอย่างเหมาะสมและทั่วถึง

2.5) พัฒนาคุณภาพการศึกษา และศูนย์พัฒนาเด็กเล็กให้ได้มาตรฐานและมีคุณภาพ

2.6)ส่งเสริม สนับสนุนกิจกรรมการป้องกันและบรรเทาสาธารณภัย จัดตั้งศูนย์ประสานงานอปพร. ชรบ.ตำรวจชุมชน หน่วยกู้ภัย เพื่อบรรเทาความเดือดร้อนของประชาชน บำบัดทุกข์ บำรุงสุขของประชาชนในตำบลเก่าขามอย่างทั่วถึงและมีประสิทธิภาพ

 2.7) ส่งเสริม สนับสนุนให้มีรถดับเพลิงและรถบริการสาธารณะเพื่อรองรับการเจริญเติบโตของชุมชน

 2.8) ส่งเสริม ยกย่องเชิดชูเกียรติแก่ ผู้สูงอายุซึ่งเป็นปูชนียบุคคลในชุมชน เช่น ปราชญ์ผู้สูงอายุที่มีความรู้ความสามารถสร้างคุณประโยชน์ต่อชุมชนและสังคม

 2.9) จัดให้มีการอบรมศึกษาดูงานให้แก่ ผู้บริหารท้องถิ่น สมาชิกสภาท้องถิ่น พนักงานส่วนตำบล ลูกจ้างที่สังกัดองค์การบริหารส่วนตำบลเก่าขาม และผู้นำชุมชน

 **3. นโยบายด้านเศรษฐกิจ**

3.1) โครงการเศรษฐกิจพอเพียง ตามแนวปรัชญาเศรษฐกิจพอเพียงของพระบาทสมเด็จพระเจ้าอยู่หัว รัชกาลที่ 9 เพื่อการพัฒนาและบริหารให้ตำบลเก่าขามเป็นตำบลเศรษฐกิจพอเพียงและเป็นชุมชนที่น่าอยู่ รอดพ้นจากวิกฤตเศรษฐกิจ สามารถดำรงชีวิตอยู่ได้อย่างมั่นคงและนำไปสู่การพัฒนาท้องถิ่นที่สมดุล มีคุณภาพและยั่งยืน ภายใต้กระแสโลกาภิวัฒน์และสภาวะเศรษฐกิจและสังคมที่เปลี่ยนแปลงไปอย่างรวดเร็ว ให้ประชาชนตั้งอยู่บนพื้นฐานแห่งความพอเพียง มีความพอประมาณ มีเหตุผลและมีภูมิคุ้มกันในตัว โดยการส่งเสริมทั้งระบบ ได้แก่ ประชาชนในหมู่บ้าน ผู้นำชุมชน ตลอดจนพนักงานจ้างสังกัดองค์การบริหารส่วนตำบลเก่าขาม ให้มีจิตสำนึก มีจริยธรรมและคุณธรรม ยึดหลักคนเป็นกลางของการพัฒนา เพื่อมุ่งการเป็นชุมชนที่เข้มแข็งและมีดุลยภาพใน 3 ด้าน คือ

 3.1.1) เป็นสังคมคุณภาพ ที่ยึดหลักความสมดุล ความพอดี ส่งเสริมให้ประชาชนเป็นคนเก่ง เป็นคนดี มีคุณธรรมและจริยธรรม มีวินัย มีความรับผิดชอบ มีจิตสาธารณะและพึ่งพาตนเองได้ มีคุณภาพชีวิตที่ดี มีความสุข อยู่ในสภาพแวดล้อมที่ดี ชุมชนน่าอยู่ ระบบดีมีประสิทธิภาพ

 3.1.2) เป็นสังคมแห่งภูมิปัญญาและการเรียนรู้ เปิดโอกาสให้ประชาชนทุกคน คิดเป็น ทำเป็นและแก้ปัญหาเป็น มีเหตุผล มีความคิดริเริ่มสร้างสรรค์ สามารถเรียนรู้ได้ตลอดชีวิต รักษาและต่อยอดภูมิปัญญาท้องถิ่นได้อย่างเหมาะสม

 3.1.3) เป็นสังคมสมานฉันท์และเอื้ออาทรต่อกัน ดำรงไว้ซึ่งคุณธรรมและคุณค่าของเอกลักษณ์ไทย พึ่งพาและเกื้อกูลกัน รู้รักสามัคคี ยึดมั่นจารีตประเพณีที่ดีงาม มีสถาบันครอบครัวที่เข้มแข็ง

 3.2) สนับสนุน ส่งเสริมการประกอบอาชีพทางการเกษตรให้มีคุณภาพและลดการใช้ปุ๋ยเคมีและยาปราบศัตรูพืช ได้แก่ การทำนา การทำไร่ การปลูกพืชผักไร้สารพิษ และการ

ใช้ปุ๋ยอินทรีย์ชีวภาพ

 3.3) สนับสนุน ส่งเสริมให้มีศูนย์ฝึกอาชีพ ได้แก่ งานหัตถกรรม การทำอาหารและการถนอมอาหาร งานช่างยนต์ ช่างไฟฟ้าและช่างอิเล็กทรอนิกส์ เพื่อส่งเสริมอาชีพ ก่อให้เกิดรายได้ ลดอัตราการว่างงานของคนในชุมชน พร้อมทั้งส่งเสริมผลิตภัณฑ์ OTOP และการจัดหาตลาดเพื่อรองรับตามนโยบายของรัฐบาล

 3.4) ส่งเสริม สนับสนุนการเลี้ยงสัตว์ ได้แก่ โค กระบือ ในลักษณะของธนาคารโค กระบือ

 **4. นโยบายด้านสาธารณสุขและสิ่งแวดล้อม**

4.1) ปลูกจิตสำนึกประชาชนในการรักษาสิ่งแวดล้อม มีส่วนร่วมในการกำจัดขยะ

มูลฝอยในครัวเรือน ส่งเสริมการคัดแยกขยะในชุมชน

 4.2) พัฒนาแหล่งน้ำและปรับภูมิทัศน์ โดยการขุดลอกแหลงน้ำและปลูกต้นไม้เพื่อให้ร่มเงา

 4.3) ส่งเสริมและพัฒนาระบบสาธารณสุข เน้นหนักบทบาทการมีส่วนร่วมพัฒนาโดยอสม. การช่วยเหลือผู้ป่วยขั้นพื้นฐาน การดูแลผู้พิการอย่างทั่วถึง

 4.4) สนับสนุน ส่งเสริมระบบประกันสุขภาพ ให้ประชาชนเข้าถึงระบบประกันสุขภาพอย่างทั่วถึงและเป็นธรรม เร่งรัดการดำเนินโครงการสุขภาพดีถ้วนหน้าได้อย่าง

เหมาะสมและยั่งยืน

 4.5) สนับสนุน ส่งเสริมแพทย์แผนไทยและการใช้สมุนไพร ภูมิปัญญาท้องถิ่นให้เกิดประโยชน์สูงสุด

**5. นโยบายด้านการศึกษา**

 5.1) สนับสนุน ส่งเสริมการศึกษาในระบบ และการศึกษาตามอัธยาศัย ให้เป็นไปตามพ.ร.บ.การศึกษาแห่งชาติ พ.ศ. 2542 และตามปรัชญาการศึกษา “เก่ง ดี มีสุข”

 5.2) ส่งเสริม สนับสนุน การสอนหลักวิชาชีพทั้งในโรงเรียนและนอกโรงเรียน

 5.3) สนับสนุน ส่งเสริมให้มีการออกกำลังกายและการเล่นกีฬาให้ **“เก่าขามเป็นชุมชนกีฬา”**

 5.4) ก่อสร้างลานกีฬา รวมทั้งสนับสนุน ส่งเสริม ให้มีนักกีฬาเข้าแข่งขันกีฬาประเภทต่างๆในระดับอำเภอ ระดับจังหวัดและระดับที่สูงขึ้นตามความสามารถของนักกีฬา

 **6. นโยบายด้านการบริหารจัดการ**

6.1) ยึดหลักธรรมาภิบาลในการบริหาร ซื่อสัตย์สุจริต โปร่งใสและตรวจสอบได้ ประชาชนมีส่วนร่วมในการบริหาร

 6.2) พัฒนาศูนย์ร้องเรียนร้องทุกข์ ให้สามารถแก้ไขปัญหาและตอบสนองความต้องการของประชาชนได้อย่างมีประสิทธิภาพ

 6.3) พัฒนาระบบการจัดเก็บรายได้และส่งเสริมให้มีการจัดทำแผนที่ภาษี

 6.4) พัฒนาการบริการประชาชน ให้รวดเร็วและมีประสิทธิภาพ เพื่อสร้างความพึงพอใจแก่ประชาชนผู้มาใช้บริการ

 6.5) ส่งเสริมและพัฒนาศักยภาพของผู้บริหารท้องถิ่น สมาชิกสภาท้องถิ่น พนักงานส่วนตำบลและลูกจ้างในสังกัด ตลอดจนผู้นำชุมชน

 6.6) พัฒนาและเสริมสร้างเจตคติการให้บริการ(Service mind) แก่ผู้บริหารท้องถิ่น สมาชิกสภาท้องถิ่น พนักงานส่วนตำบลและลูกจ้างในสังกัด ตลอดจนผู้นำชุมชน เพื่อให้เป็นองค์กรแห่งการบริการและการบริหารงานเป็นเลิศ

 **7. นโยบายด้านการรักษาความสงบเรียบร้อย**

7.1) รณรงค์ ส่งเสริม สนับสนุน การป้องกันและการแก้ไขปัญหายาเสพติดในชุมชน

 7.2) ส่งเสริม สนับสนุนความร่วมมือ องค์กร หน่วยงานอื่นๆในการรักษาความสงบเรียบร้อย

 7.3) ส่งเสริม สนับสนุนให้มีอาสาสมัครป้องกันภัยฝ่ายพลเรือน(อปพร.)

 7.4) ส่งเสริมเพิ่มพูนประสิทธิภาพผู้นำชุมชน

 **8. นโยบายการแก้ไขปัญหาความยากจน**

8.1) ส่งเสริมและพัฒนากลุ่มอาชีพสู่มาตรฐาน

 8.2) สนับสนุนการฝึกอบรม การพัฒนาทักษะการประกอบอาชีพของประชาชน

 8.3) สนับสนุนการจัดตั้งกองทุนประกอบอาชีพระยะสั้น เพื่อแก้ไขปัญหาความยากจน

 8.4) ส่งเสริมการฝึกอาชีพและการประกอบอาชีพอสระ การพัฒนาฝีมือแรงงาน เพื่อเพิ่มและขยายโอกาสการมีงานทำ ลดอัตราการว่างงานในชุมชน

**การพัฒนาตามนโยบายของผู้บริหารท้องถิ่น**

**(นายชาตรี๊ ศรีวิชาฐา) ตำแหน่งนายกองค์การบริหารส่วนตำบลเก่าขาม**

 **นโยบายเร่งด่วน** มีดังต่อไปนี้

 1) การบริหารจัดการน้ำต้นแบบระดับตำบล เพื่อแก้ไขปัญหาภัยแล้ง แก่ประชาชนในพื้นที่

 2) จัดระบบการป้องกันอัคคีภัย เพื่อป้องกันชีวิต และทรัพย์สิน ตลอดจนถึงความให้ความมั่นใจแก่ประชาชนในฤดูแล้งที่จะมาถึง

 **นโยบายทั่วไป** มีดังต่อไปนี้

  **1. นโยบายด้านบริหารจัดการ**

 1.1 ยึดหลักธรรมาภิบาล ในการบริหารให้มีความเสมอภาค สร้างความรัก ความสามัคคี ปรองดอง เอื้ออาทรซึ่งกันและกัน หลีกเลี่ยงการแตกแยกในองค์กรและชุมชน

 1.2 นำระบบคุณธรรมในการบริหาร ให้ข้าราชการ พนักงาน ลูกจ้าง มีความมั่นคง ก้าวหน้าในหน้าที่การงาน ใช้ความรู้ ความสามารถ เพื่อพัฒนาองค์การบริหารส่วนตำบล ให้มีประสิทธิภาพมากขึ้น และคำนึงถึงผลประโยชน์ของประชาชนเป็นหลัก

 1.3 ให้ประชาชนมีส่วนร่วมในการจัดทำแผนพัฒนาท้องถิ่น เพื่อเป็นแนวทางการจัดการงบประมาณให้ชุมชนต่าง ๆ อย่างเสมอภาค ประชาชนมีส่วนร่วมในการตรวจสอบการใช้จ่ายงบประมาณเพื่อให้เกิดความโปร่งใส ประหยัด คุ้มค่า และเกิดประโยชน์สูงสุดแก่ประชาชน

 1.4 จัดศูนย์บริการรับแจ้งเหตุฉุกเฉิน ตลอด 24 ชั่วโมง

 1.5 เปิดโอกาสและสนับสนุนให้ชุมชนริเริ่มโครงการพัฒนาชุมชนของตนเองตามความเหมาะสม

  **2. นโยบายด้านสาธารณูปโภค และสิ่งแวดล้อม**

 2.1 ให้บริการประชาชนเมื่อเกิดภัยพิบัติต่าง ๆ

 2.2 ดูแลรักษาสิ่งแวดล้อม โดยเน้นการรักษาความสะอาด ความเป็นระเบียบเรียบร้อย รวมทั้งปรับปรุงภูมิทัศน์ให้เป็นชุมชนสีเขียวน่าอยู่น่าเยี่ยมชมลดภาวะโลกร้อน

 2.3 ดูแล รักษา ซ่อมแซม ไฟฟ้าตามถนน ตรอกซอย ให้มีความสว่าง ประชาชนได้รับความปลอดภัยในชีวิตและทรัพย์สิน จะดำเนินการขยายเขตไฟฟ้า ให้ครอบคลุมทุกชุมชน

 2.4 จะดำเนินการสร้างถนน และซ่อมแซม บำรุงรักษาถนนหนทาง ที่เป็นหลุมเป็นบ่อ ให้มีสภาพดี เพื่อให้ประชาชนได้ใช้สัญจรไปมาอย่างปลอดภัย

 2.5 จัดหาที่สะอาดสำหรับอุปโภคบริโภค ตลอดจนน้ำเพื่อการเกษตร ดูแลรักษา แหล่งน้ำในชุมชนที่ขาดแคลน ปรับปรุงระบบประปาของหมู่บ้าน ตามความเหมาะสมของชุมชนกำจัดขยะสิ่งปฏิกูล น้ำเสีย น้ำขัง อย่างเป็นระบบและต่อเนื่อง

 **3. นโยบายด้านการศึกษา ศาสนา และวัฒนธรรม**

 3.1 จัดให้มีศูนย์เด็กเล็กในเขตองค์การบริหารส่วนตำบลให้ได้มาตรฐาน ทันสมัย

ปลอดภัย เป็นที่ไว้วางใจของผู้ปกครองที่นำบุตรหลานมาให้ดูแล

 3.2 ส่งเสริมบุคลากรทางการศึกษา (ครูศูนย์เด็กเล็ก) เพิ่มความรู้และทักษะเพื่อให้มีประสิทธิภาพในการดูแลเด็ก

 3.3 สนับสนุนให้เด็กเล็กที่ได้รับการดูแลจากศูนย์เด็กเล็กมาตรฐานขององค์การบริหารส่วนตำบล ได้มีโอกาสเข้าเรียนต่อในโรงเรียนประถมศึกษาระดับจังหวัด

 3.4 สนับสนุนสถานศึกษา (โรงเรียน) ในเขตรับผิดชอบตามอำนาจหน้าที่ที่ระเบียบและกฎหมายกำหนด

 3.5 สนับสนุนกิจกรรมสำหรับผู้สูงอายุในเขตรับผิดชอบ

 3.6 ส่งเสริมศิลปวัฒนธรรม ประเพณีท้องถิ่น ภูมิปัญญาท้องถิ่น ให้มีเอกลักษณ์เพื่อสืบทอดคู่ชุมชนตามแบบดั้งเดิม

 3.7 ส่งเสริมกิจกรรมทางศาสนา เพื่อคงคู่สังคมไทย เช่น แห่เทียนพรรษา เป็นต้น

 3.8 ส่งเสริมและสนับสนุนประเพณีท้องถิ่น เช่น การทำนาแบบลงแขก ประเพณีทำขวัญข้าว โดยการรวมกลุ่มของเกษตรกร และโครงการรณรงค์ปลุกจิตสำนึกให้เด็กในชุมชน

 **4. นโยบายด้านสาธารณสุข และส่งเสริมคุณภาพชีวิต**

 4.1 ส่งเสริมสุขภาพอนามัยของประชาชน ให้มีร่างกายแข็งแรง อยู่ดีกินดี

 4.2 ส่งเสริมสนับสนุนกิจกรรม กำนัน ผู้ใหญ่บ้าน อสม.กลุ่มสตรี ผู้สูงอายุ อปพร. ชรบ. ตำรวจบ้าน ลูกเสือชาวบ้าน ผู้ติดเชื้อ ผู้พิการ ผู้ยากไร้ เด็ก เยาวชน รวมถึงส่งเสริมอาชีพ รายได้ให้แก่ประชาชน ให้สามารถพึ่งตนเองได้ ดำรงชีวิตในสังคมได้อย่างปกติสุข เป็นชุมชนที่เข้มแข็งและยั่งยืน

 4.3 ติดตามและจัดสรรงบประมาณเบี้ยยังชีพผู้สูงอายุ ผู้พิการ ผู้ป่วยโรคเอดส์ ให้ทั่วถึงตามนโยบายของรัฐบาล

 4.4 สนับสนุนการแข่งขันกีฬาให้แก่ เด็ก เยาวชน และประชาชนทั่วไป เพื่อห่างไกลยาเสพติด

 4.5 สนับสนุนงบประมาณ เพื่อดำเนินกิจกรรมของหมู่บ้านตามความเหมาะสม

3.2. ปัจจัยและสถานการณ์การเปลี่ยนแปลงที่มีผลต่อการพัฒนา

 3.2.1 ผลการวิเคราะห์ปัญหาและความต้องการของประชาชนในท้องถิ่นตามประเด็นการพัฒนาท้องถิ่นประกอบด้วย ขอบข่ายและปริมาณของปัญหา พื้นที่เป้าหมายกลุ่มเป้าหมาย และการคาดการณ์แนวโน้มในอนาคต

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***